**Liturgy 2 maart 2025 – Kimswert**

**Foargonger dû. T. Osinga, Frentsjer**

**Wy komme binnen**

**Liet fóar de tsjinst 216: 1, 2, 3**

**1.** Dit is in moarntiid as oait de earste.

’t Liet fan ’e klyster makket God grut.

Tank foar it sjongen, tank foar de moarntiid,

beide ûntspringe nij oan it wurd.

**2.** Dauwe\_oer de ierde, sinne fan boppen,

hearlike hôftún, rook fan alear.

Tank foar de beammen, blommen en fruchten,

al wa’t hjir omrint, moetet de Hear.

**3.** Dei fan myn libben, ljocht foar myn eagen,

ljocht dat al fonkele dêr’t Eden lei.

Priizgje\_yn ’e moarntiid God foar syn skepping,

priizgje bliermoedich syn nije dei.

**TARIEDING**

**Wolkom en meidielingen**

**Oanfangspsalm 146: 1, 3 steande**

**1.** Halleluja, lit my sjonge,

sjonge hiel myn libben lang!

’k Wol de Hear mei hert en tonge

earje yn myn blide sang.

Oant myn lêste sucht fergiet

sjong ik Him myn psalm en liet.

**3.** Lokkich hy dy’t syn betrouwen

op de God fan Jakob set;

dy’t syn hope doar te bouwen

op de Hear mei hiel syn hert,

op de skepper fan ’e wrâld,

dy’t syn wurd foar ivich hâldt.

**Bemoediging, drompelbea en groetenis**

**Psalm 146: 4, 5 steande**

**4.** Hy docht rjocht wa’t ûnrjocht lije,

earmen hat Er myld betocht;

bûnen wol de Hear befrije

en de blinen jout Er ljocht.

Wurgen winne krêft en moed;

wa’t syn wei giet, docht Er goed.

**5.** Ja, ús God is fol ûntferming,

Hy jout wees en widdo brea,

nimt de frjemdling yn beskerming,

mar foar kweaden wankt de dea.

Sion, sjong it as alear:

ivich kening is de Hear!

**Kyriegebed**

**Antwurdliet 304: 1, 2, 3**

**1.** Sjong fan de Heit, Hy dy’t yn ’t grut begjinnen

de minsken skoep, de bisten en de dingen,

himel en ierde, wol Him hulde bringe:

hâld Him yn eare!

**2.** Sjong fan de Soan, it ljocht dat ús skewielet,

boarne fan lok foar wa’t syn wurd besielet,

gean ôf op Him, de stjer dy’t oer ús strielet:

hâld Him yn eare!

**3.** Sjong fan de Geast, de azem fan it goede,

duorsume krêft dy’t ús sa lang al noede.

Wêr’t wy ek gean, wy binne yn syn hoede:

hâld Him yn eare!

**TSJINST FAN IT WURD**

Gebed bij de iepening fan de Skriften

Lêze út de Skriften: 1 Korintiërs 13

**It liet fan ’e leafde**

**01.** Al spriek ik mei de tongen fan ingels en minsken – as ik de leafde net hie,

wie ik in bûnzjend bekken of in galmjende gong. **02.** Al wie it my jûn om te profetearjen

en koe ik alle geheimen en alle wittenskip

en al hie ik alle leauwe om bergen te fersetten – as ik de leafde net hie, wie ik neat. **03.** Al joech ik al myn goed wei foar de earmen, ja, al joech ik myn eigen lichem om ferbrând te wurden; as ik de leafde net hie, joech it my allegearre neat. **04.** De leafde is langmoedich, freonlik is de leafde, hja is net oergeunstich. De leafde pronket net, hja is net grutsk. **05.** Hja is net ûnfoech, hja siket harsels net, hja is net gau rekke en bringt it kwea net yn rekken. **06.** Hja hat gjin nocht oan ûnrjocht, mar hja is bliid mei de wierheid.

**07.** Alles kin hja ferneare, alles leaut hja,

alles hopet hja, alles kin hja drage.

**08.** De leafde giet noait ferlern. Profetearjen, it hâldt in kear op, sprekken yn frjemde talen, it ferstommet in kear; kennisse, it hâldt in kear op. **09.** Want ûnfolslein is ús kennen en ûnfolslein is ús profetearjen. **10.** As no it folsleine komt, is it dien mei it ûnfolsleine. **11.** Doet’t ik in lyts bern wie, prate ik as in bern, tocht ik as in bern, redenearre ik as in bern. No’t ik in man wurden bin, haw ik it bernlike oan ’e kant dien. **12.** No sjogge wy noch ûndúdlik yn in spegel, mar dan each-yn-each. No ken ik ûnfolslein, mar dan sil ik folslein kenne, lykas God my ken. **13.** Yn ien wurd, trije dingen bliuwe foar altiten: leauwe, hope en leafde; mar de grutste dêrfan is de leafde.

**Liet 791: 1 - 6**

**1.** Leafde, foar de tiden berne

as jo wurd fan ’t oanbegjin,

leafde, wol ús hert bewenje

as geheim en segening.

**2.** Leafde dy’t ta ús him kearde,

fonk dêr’t libben oan ûntspringt,

machtich wapen tsjin it kweade,

lêste wurd dat frede bringt.

**3.** Leafde is jo heechste namme,

dy’t jo geunst ús kenne liet.

Leafde freget ja en amen,

ús bestean yn wurd en died.

**4.** Leafde wol himsels net sykje,

mar bloeit op troch goede trou.

Op it fûnemint fan leafde

ha Josels ús libben boud.

**5.** Leafde lit him folút skinke

as de alderbêste wyn.

Leafde wol it feest betinke:

Jo helje\_ús as gasten yn.

**6.** Leafde boppe alle leafde,

himelhege tinte\_oer elts,

wol ús mei jo ljocht genêze,

leafdeboarne, leafde sels!

**Ferkundiging**

**Oargelspul**

**Liet 966: 1, 4, 5**

**1.** It heil fan God is oan ús jûn

allinne út genede.

Al ha wy witwat wurke\_en wûn,

it joech ús hert gjin frede.

Wy leauwe dat wat Kristus die

genôch foar alle minsken wie

dy’t op Gods ierde libje.

**4.** Wa’t libbet lykas Kristus sei

dy is foar God rjochtfeardich

en fynt de hannen elke dei

ta goede dieden feardich.

’t Bestean wurdt om him hinne nij,

hy bringt de maitiid tichteby

fan Gods werskepen ierde.

**5.** Lof God, de Heit, de Soan, de Geast,

dy’t sok in leafde\_ús jûn hat.

Loksillich, dy’t syn hoop en treast

yn dizze leafde fûn hat.

Dêr’t wy nei langje wurdt folbrocht,

wy sjogge\_ússels yn ’t folle ljocht

by God yn ús folsleinens.

**TSJINST FAN DE GEBEDEN EN JEFTEN**

**Gebeden ôfsletten mei it bidden fan it ‘Ús Heit’**

Us Heit yn’e himel,

lit jo namme hillige wurde,

lit jo keninkryk komme,

lit jo wil dien wurde

op ierde likegoed as yn de himel.

Jou ús hjoed ús deistich brea

en ferjou ús ús skulden,

sa’t wy ek ús skuldners ferjûn hawwe;

en lit ús net yn fersyking komme,

mar ferlos ús fan ‘e kweade.

Want jowes is it keninkryk

en de krêft

en de hearlikheid

oant yn ivichheid.

Amen.

**Ynsammeling fan de jeften**

**Slotliet: 869: 1, 3, 5 steande**

**1.** Loovje de Hear, ús heechste goed,

oarsprong fan al it goede,

dy’t alles wûnderlik bestjoert,

wy libje yn syn hoede.

Hy dy’t ús frede\_en blidens is

ferljochtet alle tsjusternis.

Jou oan ús God de eare!

**3.** Wat God yn de\_oanfang skepen hat

dat lit syn hân net farre.

Hy hat de wrâld syn heil besward

en yn syn trou bewarre.

Dy’t libje ûnder syn bestjoer

ferbliidzje har en hawwe\_it goed.

Jou oan ús God de eare!

**5.** Wa’t treast en bystân misse moat

– gjin minsken om te helpen –

dy komt úteinlik net tekoart,

God sil syn triennen stjelpe.

Hy bûcht him oer it faai bestean

fan har dy’t troch de djipten gean.

Jou oan ús God de eare!

**Seine**

**dy’t wy beantwurdzje mei in songen:**

**‘Amen, amen, amen’.**

**Oargelspul**

**Meidieling:**

Troch in fout fan de webbeheerders is de namme fan ús nije website net goed yn It Krúspunt fan maart fermeld: www.pg.haak.nl

It goede webadres is: www.pghaak.nl (sûnder in punt tusken pg en haak)